**Tárgy: Csemő Község Önkormányzata 2017. évi**

**közbeszerzési tervének módosítása**

**ELŐTERJESZTÉS**

**Csemő Község Képviselő-testületének**

**2017. május 23-án tartandó ülésére**

**Tisztelt Képviselő-testület!**



A közbeszerzésekről szóló 2015. évi CXLIII. törvény (továbbiakban: Kbt.) 42.§ (1) bek. alapján a Kbt hatálya alá tartozó szervezetnek legkésőbb március 31-ig el kell készítenie és közzé kell tennie az adott évre tervezett közbeszerzéseiről szóló közbeszerzési tervét.

Csemő Község Önkormányzata ezen kötelezettségének határidőben eleget tett, lévén 60/2016. (XI.29.) számú határozatával elfogadta és közzétette a 2017. évi közbeszerzési tervét.

A most javasolt terv-módosítás indoka, hogy Csemő Község Önkormányzatának lehetősége nyílt a KEHOP -5.2.9. projekt keretében pályázatot benyújtani a Ladányi Mihály Általános Iskola épületének épületenergetikai felújítása tárgyában. A pályázat benyújtásának feltétele volt a tárgyban feltételesen lefolytatott közbeszerzési eljárás alapján megkötött kivitelezési szerződés csatolása a pályázati kérelemhez.

Ez a közbeszerzési igény a 2017. évi közbeszerzési terv elfogadásakor még nem volt ismert, ezért válik szükségessé a Kbt. 42.§ (3) alapján a közbeszerzési terv módosítása.

Kérem a Tisztelt Képviselő-testületet, hogy az előterjesztést tárgyalja meg és az alábbi határozati javaslatot fogadja el.

**határozati javaslat**

**…/2017. (V.23.) határozat**

**Csemő Község Önkormányzatának Képviselő-testülete elfogadja a 2017. évi közbeszerzési terv módosítását. Utasítja a Polgármesteri Hivatalt a közzététel és a szükséges intézkedések megtételére.**

Határidő: azonnal és folyamatos

Felelős: polgármester, jegyző

Csemő, 2017. május 17.

Dr. Lakos Roland

polgármester